Små (gjerne ca. 1 millimeter), avlange, ganske blanke, brunlige fjærvinger. Antennene er 11-leddete, de tre ytterste leddene danner en avlang klubbe, de tre leddene innenfor disse er ganske tynne. Hodet er kort og bredt. Pronotum er rundet med tre mer eller mindre tydelige lengdefurer, ytterkantene av pronotum og dekkvingene danner ikke en kontinuerlig kurve. Dekkvingene er rundede og hvelvede. Føttene består av to ganske korte, indre ledd og et nålefint, tredje ledd.